stanford-oval/wikipedia huggingface dataset:
เอฟโฟร์
ประวัติ

เอฟโฟร์ประสบความสำเร็จครองใจแฟนเพลง แล้วเป็นบอยแบนด์ที่โด่งดังที่สุดในเอเชีย ณ ช่วงเวลานั้น จากละครเรื่อง รักใสใส หัวใจสี่ดวง ภาค 1 – 2 (Meteor Garden I & II) (สร้างจากหนังสือการ์ตูนญี่ปุ่นเรื่อง สาวแกร่งแรงเกินร้อย) และเทพบุตรถังแตก (Poor Prince Taro) (สร้างจากหนังสือการ์ตูนญี่ปุ่นเรื่อง ยามาดะ ทาโร่) ที่แพร่ภาพออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2545 จากนั้นได้รวมตัวเพื่อออกผลงานอัลบั้มชุดแรก เมทีเออร์เรน (Meteor Rain) หรือ หลิว ชิง ยี่ (Liu Xing Yu) ประสบความสำเร็จด้วยยอดจำหน่ายกว่า 1.8 แสนตลับ ที่ไต้หวัน และยังโด่งดังใน ฮ่องกง, ฟิลิปปินส์, ญี่ปุ่น, อินโดนีเซีย, สิงคโปร์, มาเลเซีย, บรูไน และ ไทย แม้กระทั่งประเทศจีนที่มักต่อต้านกระแสวัฒนธรรมดนตรีป็อป.
ในปี พ.ศ. 2545 กับผลงานชุด 2 แฟนตาซี ฟอร์เอเวอร์ (Fantasy 4ever) หรือเยียนหั่วเตอจี้เจี๋ย ที่สามารถสร้างยอดจำหน่ายได้มากกว่า 40 ล้านเหรียญ พร้อมบทเพลงประกอบละครเรื่อง รักใสใสหัวใจ 4 ดวง ภาค 2 หรือ เมทีเออร์ การ์เด้น 2 (Meteor Garden 2) ในบทเพลงที่ใช้ชื่อภาษาไทยว่า คิดว่าไม่อาจสูญเสียเธอ หรือ จูย บู้ เน่ง ชี่ ซู่ หนี่ (Jue Bu Neng Shi Qu Ni) รวมทั้งบทเพลง ฤดูกาลแห่งควันไฟ หรือ ย่าน หัว จี เจี้ย (Yan Huo Ji Jie).
เอฟโฟร์ได้ร้องเพลงประกอบภาพยนตร์โฆษณาเป๊ปซี่ อาสค์ ฟอร์ มอร์ (Ask For More) และบทเพลงประกอบภาพยนตร์การ์ตูนของวอลท์ ดิสนีย์ เรื่อง ลีโล่ แอนด์ สติทช์ (Lilo & Stitch) ใน Can't Help Falling In Love ซึ่งเพลงของราชาเพลงร็อกแอนด์โรล เอลวิส เพรสลีย์.
จากข้อมูลของฟอบส์ เอฟโฟร์ อัลบั้มแรกเกิน 2 ล้านตลับ อัลบั้มสองเกิน 1 ล้านตลับ มียอดขายรวมกัน 3.5 ล้านตลับจากสองอัลบั้มชุดแรกของพวกเขาทั่วเอเชีย ณ เดือนกรกฎาคม พ.ศ. 2546
ในปี พ.ศ. 2546 รางวัล อินสปิเรชั่น อวอร์ด (Inspiration Award) จากงาน เอ็มทีวี เอเชีย อวอร์ดส (MTV Asia Awards) ที่สิงคโปร์อีกด้วย.
เอฟโฟร์ได้เปลี่ยนชื่อวงเป็น JVKV (ตัวอักษรภาษาอังกฤษตัวแรกในชื่อของทั้ง 4 คน) เนื่องจากเดิม เอฟโฟร์ คือชื่อกลุ่มตอนที่แสดงเรื่อง รักใสใสหัวใจ 4 ดวง ซึ่งเป็นลิขสิทธิ์ของสำนักพิมพ์ญี่ปุ่น ซึ่งทางญี่ปุ่นก็ได้ถ่ายทำเรื่อง รักใสใสหัวใจ 4 ดวง เช่นกัน ทำให้อาจมีชื่อวงซ้ำกัน ด้วยเหตุนี้ทางสำนักพิมพ์ของญี่ปุ่นจึงได้ขอว่าถ้าเป็นอะไรที่ไม่เกี่ยวกับละครก็อย่าใช้ชื่อ เอฟโฟร์ จะดีกว่า ด้วยเหตุนี้จึงทำให้กิจกรรมทุกอย่างจำต้องถูกเปลี่ยนไปใช้ชื่อ JVKV ไปหมด.
ต่อมาในปี พ.ศ. 2551เอฟโฟร์ได้ออกอัลบั้มที่ 3 เวททิงฟอร์ยู (Waiting For You) หรือ ไจ้ เจ่อ ลี่ เติ๋ง หนี่ (Zai Zhe Li Deng Ni) ที่ยังใช้ชื่อว่า เอฟโฟร์อยู่ ซึ่งมี 2 ปกด้วยกัน คือ ‘Awaiting Your Love’ และ ‘Feel Your Heart’  พร้อมกับละครเรื่องเติมฝันวันรัก (Wish To See You Again) ที่ทั้ง 4 หนุ่มได้กลับมาร่วมแสดงด้วยกันอีกครั้ง. พร้อมกับเป็นพรีเซนเตอร์การท่องเที่ยวไต้หวันและทัวร์คอนเสิร์ตที่ญี่ปุ่น
ในปี 2013
ในเดือนมกราคม 2013, กลุ่มได้รับการยืนยันการดำเนินการที่เทศกาลฤดูใบไม้ผลิเจียงซูทีวีในประเทศจีน ประสิทธิภาพเป็นเทปในกรุงปักกิ่ง วันที่ 30 มกราคม 2013 และมันจะออกอากาศใน 10 กุมภาพันธ์ 2013 มันเป็นงานแรกของพวกเขาร่วมกันในรอบสี่ปี.
ผลงานเพลง

| Title | Released | Label | Format |
| --- | --- | --- | --- |
| Meteor Rain (流星雨) | August 28, 2001 | Sony Music Taiwan | Studio album (CD) |
| Fantasy 4ever (煙火的季節) | December 18, 2002 | Sony Music Taiwan | Studio album (CD) |
| 360 Degrees:F4 Five Years Glorious Collection | November 28, 2006 | Sony Music Taiwan | Greatest hits album (2CD+2DVD) |
| Waiting for You (在這裡等你) | December 28, 2007 | Sony Music Taiwan | Studio album (CD) |
| Fabulous: F4 Best Selections (神话般 F4最佳收藏) | September 24, 2008 | Sony Music Taiwan | Greatest hits album (2CD) |
ผลงาน

| ปี | ชื่อเรื่อง | บท | หมายเหตุ |
| --- | --- | --- | --- |
| 2001 | รักใสใส หัวใจสี่ดวง (Meteor Garden) | F4 | Drama series |
| 2001 | รักใสใสหัวใจสี่ดวง ภาคพิเศษ (Meteor Rain) | F4 | Mini series |
| 2002 | รักใสใสหัวใจสี่ดวง 2 (Meteor Garden II) | F4 | Drama series |
| 2002 | ตามฝัน…ฉันและเธอ Come To My Place | เจอร์รี่ รับบท อีเหย่ วิค รับบท จงหยวน แวนเนส รับบท เจเจ เคน รับบท กวานเทียนเจี้ยน | Drama series |
| 2008 | เติมฝันวันรัก Wish To See You Again | วิค รับบท สวี่เล่อ เคน รับบท ติงหยู่หาว แวนเนส รับบท ลีโอ | Drama series เจอร์รี่ เหยียน ไม่ได้ร่วมแสดงด้วย |
รางวัล

| ปี | รางวัล | หมวดหมู่ | การเสนอชื่อ | ผล | อ้าง |
| --- | --- | --- | --- | --- | --- |
| 2002 | Hong Kong TVB8 Awards | Best Group (Gold) | F4 | ชนะ |  |
| 2002 | IFPI Hong Kong Album Sales Awards IFPI香港唱片銷量大獎 | Top 10 Selling Mandarin Albums of the Year 十大銷量國語唱片獲獎 | Meteor Rain | ชนะ |  |
| 2003 | IFPI Hong Kong Album Sales Awards IFPI香港唱片銷量大獎 | Top 10 Selling Mandarin Albums of the Year 十大銷量國語唱片獲獎 | Fantasy 4ever | ชนะ |  |
| 2003 | MTV Asia Awards | Inspiration Award | F4 | ชนะ |  |
แหล่งข้อมูลอื่น

แฟนไซต์อย่างเป็นทางการ เก็บถาวร 2009-02-28 ที่ เวย์แบ็กแมชชีน
เอรีกาห์ บาดู

| เอรีกาห์ บาดู |
| --- | --- |
บาดูในปี ค.ศ. 2021
ข้อมูลพื้นฐาน
ชื่อเกิด: เอริกา อาบี ไรต์
เกิด:  (1971-02-26) กุมภาพันธ์ 26, 1971 (53 ปี) ดัลลัส รัฐเท็กซัส สหรัฐ
แนวเพลง: นีโอโซล, อาร์แอนด์บี, โซล, ฟังก์, ฮิปฮอปโซล, ฮิปฮอป
อาชีพ: นักร้อง-นักแต่งเพลง, โปรดิวเซอร์เพลง, นักแสดง
เครื่องดนตรี: เสียงร้อง, คีย์บอร์ด, กีตาร์
ช่วงปี: 1996–ปัจจุบัน
ค่ายเพลง: Kedar, Universal, Motown, Puppy Love, Control Freaq

เว็บไซต์: Erykah Badu.com
เอริกา อาบี ไรต์ (อังกฤษ: Erica Abi Wright) หรือ เอรีกา บาดู (อังกฤษ: Erykah Badu) เกิดเมื่อวันที่ 26 กุมภาพันธ์ ค.ศ. 1971  เป็นนักร้อง โปรดิวเซอร์เพลง และนักแสดง มีผลงานเพลงแนวอาร์แอนด์บี ฮิปฮอปและแจ๊ซ เธอเป็นที่รู้จักในฐานะผู้นำเพลงแนวนีโอโซล กับแนวเพลงที่แปลกทางด้านความคิดและแฟชั่น เธอมีฉายาว่า สตรีหมายเลขหนึ่งของนีโอโซล และ ราชินีแห่งนีโอโซล
ในช่วงต้นของอาชีพเธอ บาดูจะโพกหัวจนเป็นจุดเด่นด้วยสีสันและใหญ่โต กับแนวดนตรีเธอมักจะถูกเปรียบเทียบกับศิลปินแจ๊ซอย่าง บิลลี ฮอลิเดย์ เธอยังเป็นสมาชิกหลักของโซลควอเรียนส์ และยังเป็นนักแสดงที่มีผลงานแสดงภาพยนตร์หลายเรื่อง รวมถึงในบทสมทบในเรื่อง  Blues Brothers 2000, The Cider House Rules, และ House of D เธอยังมีชื่อเสียงจากภาพยนตร์สารคดีเรื่อง  Before the Music Dies
เอริก เซลวิก

| Erik Selvig |
| --- | --- |
ตัวละครใน Marvel Cinematic Universe
ปรากฏครั้งแรก: Thor (2011)
สร้างโดย:   Ashley Miller  Zack Stentz  Don Payne 
แสดงโดย: Stellan Skarsgård
ข้อมูลตัวละครในเรื่อง
อาชีพ: Astrophysicist
สัญชาติ: Norwegian-American
เอริก เซลวิก (อังกฤษ: Erik Selvig) เป็นตัวละครที่แสดงโดย Stellan Skarsgård ในภาพยนตร์ของ Marvel Cinematic Universe เรื่อง Thor (2011), The Avengers (2012), Thor: The Dark World (2013) และ Avengers: Age of Ultron (2015) ซึ่งเป็นนักฟิสิกส์ดาราศาสตร์ที่มีส่วนเกี่ยวข้องกับชาวแอสการ์ด คือ ธอร์ และองค์กรของรัฐบาล S.H.I.E.L.D. เพื่อให้เข้ากับรูปลักษณ์เหล่านี้ ตัวละครดังกล่าวมีให้เห็นในการ์ตูน tie-in ของ MCU หลายเรื่อง ตัวละครนี้ยังปรากฏในสื่ออื่น ๆ รวมถึงการ์ตูนที่ไม่ใช่ MCU ที่เผยแพร่โดยมาร์เวลคอมิกส์
เอล (เบียร์)

เอลในแก้ว สีของเอลจะมีสีที่เข้มแตกต่างจากเบียร์ชนิดอื่น
เอล (อังกฤษ: ale) เป็นคำที่มีมาแต่โบราณใช้หมายถึงเครื่องดื่มแอลกอฮอล์ ที่ทำจากมอลต์จากข้าวบาเลย์ เครื่องดื่มที่ใกล้เคียงกับเครื่องดื่มเอลดั้งเดิมนี้คือ real ale ในประเทศอังกฤษ เอลในปัจจุบันนี้ใช้หมายถึงเบียร์ ซึ่งเมื่อประมาณมากกว่า 400 ปีก่อนนี้ เอลนั้นหมักโดยไม่การผสมฮอปส์
เอล เป็นเบียร์ที่หมักโดยใช้ยีสต์ประเภท หมักลอยผิว (top-fermenting yeast) ที่อุณหภูมิปกติของห้องใต้ดินประมาณ 15-20 องศาเซลเซียส ซึ่งเป็นอุณหภูมิที่สูงกว่าที่ใช้ในการหมักลาเกอร์ และมักจะเสิร์ฟที่อุณหภูมิสูงกว่าด้วยเช่นกัน โดยปกติแล้วจะมีแอลกอฮอล์ที่สูงกว่า และน้ำเบียร์จะเข้มข้นกว่าลาเกอร์
ในยุคที่ก่อนจะมีการนำฮอปส์จากประเทศเนเธอร์แลนด์ เข้าสู่ประเทศอังกฤษ ในคริสต์ศตวรรษที่ 15 นั้น คำว่า "เอล" หมายถึงเฉพาะเครื่องดื่มที่หมักโดยไม่มีฮอปส์ และต่อมาคำว่า "เบียร์" ใช้หมายถึงเครื่องดื่มจากการหมักที่ผสมฮอปส์
ในปัจจุบันนี้ความแตกต่างในลักษณะนี้ได้ถูกเลิกใช้ไปแล้ว ในหลายรัฐของสหรัฐอเมริกานั้น กฎหมายรัฐได้ระบุให้คำ "เอล" นั้นหมายถึง เครื่องดื่มแอลกอฮอล์ใด ๆ จากการหมักธัญพืช ที่มีระดับแอลกอฮอล์สูงเกินกว่าระดับแอลกอฮอล์ของเครื่องดื่มที่จะเรียกว่า "เบียร์" ได้ตามกฎหมาย โดยไม่คำนึงถึงลักษณะของการหมักและประเภทของยีสต์ที่ใช้ การใช้คำในลักษณะนี้เป็นการใช้คำที่เรียกได้ว่าก่อให้เกิดความสับสน
ในอดีต ชาวเวลส์และชาวสก็อต มีเอลที่แตกต่างกัน 2 ประเภท คือ คอมมอนเอล และ สไปซ์เอล
เอริก โอเกรดี

| แอนต์-แมน |
| --- | --- |
G.I.Ant-Man วาดโดย Phil Hester และAnde Parks
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: Civil War: Choosing Sides ฉบับที่ 1 (ธันวาคม ค.ศ. 2006)
สร้างสรรค์โดย: Robert Kirkman Phil Hester
ข้อมูลในเรื่อง
ชื่อจริง: เอริก โอเกรดี
นามแฝง: Slaying Mantis, Derek Sullivan, G.I. Ant-Man
สังกัดทีม: Secret Avengers Thunderbolts Shadow Initiative Damage Control S.H.I.E.L.D. The Initiative
ความสามารถ: G.I.Ant-Man armor allows: Shrinking Growing Insect communication Flight via jetpack Robotic arms with magnetic grapples Flame projection from arms via redirecting jet flame
เอริก โอเกรดี (อังกฤษ: Eric O'Grady) เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สามที่ใช้ชื่อแอนต์-แมน เขาปรากฎตัวครั้งแรกในสงครามกลางเมือง Choosing Sides ฉบับที่ 1 (ธันวาคม 2006) และสร้างสรรค์โดย Robert Kirkman และPhil Hester
แหล่งข้อมูลอื่น

เอริก โอเกรดี ที่วิกิจักรวาลมาร์เวล
Robert Kirkman Talks Ant-Man (cached), Newsarama, March 18, 2006
Picnic Time, As Brevoort Talks The Irredeemable Ant-Man, Comic Book Resources, March 18, 2006
Kirkman Bugs The Marvel Universe In The Irredeemable Ant-Man, Comic Book Resources, March 18, 2006
Getting Irredeemable with Robert Kirkman and Ant-Man, Newsarama, December 12, 2006
| ด ค กแอนต์-แมน และวอสป์ |
| --- | --- |
 สแตน ลี  แลร์รี ลีเบอร์  แจ็ก เคอร์บี 
แอนต์-แมน:  แฮงก์ พิม  สกอตต์ แลง  เอริก โอเกรดี 
ไจแอนต์-แมน:  แฮงก์ พิม  บิล ฟอสเตอร์ 
โกไลอัท:  แฮงก์ พิม  คลินต์ บาร์ตัน  บิล ฟอสเตอร์  อีริค โจสเตน  ทอม ฟอสเตอร์ 
เยลโล่ว์แจ็คเก็ต:  แฮงก์ พิม  ริต้า ดามาร่า  ดาร์เรน ครอส 
วอสป์:  แจนิต แวน ไดน์  แฮงก์ พิม  โฮป พิม  นาเดีย แวน ไดน์ 
ผู้สนับสนุน:  แคสซานดร้า แลง/สเตเจอร์  โฮป พิม  เฮนรี่ พิม จูเนียร์/บิ๊กแมน 
ศัตรู:  เอ.ไอ.เอ็ม.  บีเทิล  แบล็คไนท์  ครอสไฟร์  ดาร์เรน ครอส  ด็อกเตอร์ เนเมซิส  เอ๊กเฮด  อีควิน็อกซ์  โกสต์  โมแดม  เมจิคเชี่ยน  มิทเชล คาร์สัน  พีเพิล ดีเฟนซ์ ฟอร์ซ  พอร์คิวพีน  เรดิโอ แอคทีฟ แมน  แทสก์มาสเตอร์  อัลตรอน  วอยซ์  เวิร์ลวินด์ 
หนังสือการ์ตูน:  Tales to Astonish  Marvel Feature 
ภาพยนตร์:  มนุษย์มดมหากาฬ  แอนท์-แมน และ เดอะ วอสพ์  แอนท์-แมน และ เดอะ วอสพ์: ตะลุยมิติควอนตัม 
จักรวาลภาพยนตร์มาร์เวล:  Scott Lang  โฮป แวน ดายน์
เอริน มอรีอาร์ตี

| เอริน มอรีอาร์ตี |
| --- | --- |
เอริน มอรีอาร์ตีในงานนิวยอร์กคอมิกคอน พ.ศ. 2558
เกิด: เอริน อีแลร์ มอรีอาร์ตี 24 มิถุนายน พ.ศ. 2537 (30 ปี) นครนิวยอร์ก สหรัฐ
อาชีพ: นักแสดง
ปีปฏิบัติงาน: 2553–ปัจจุบัน
เอริน อีแลร์ มอรีอาร์ตี (อังกฤษ: Erin Elair Moriarty; เกิด 24 มิถุนายน พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทแอนนี แจนยูเอรี/สตาร์ไลต์ ในละครชุดช่องแอมะซอนไพรม์วิดีโอเรื่อง เดอะบอยส์ (2552–ปัจจุบัน) ซึ่งสร้างจากหนังสือการ์ตูนในชื่อเดียวกัน ก่อนหน้าเดอะบอยส์เธอมีบทบาทที่โดดเด่นในเรื่อง เจสสิกา โจนส์ (2558) ของเน็ตฟลิกซ์, เดอะดิเท็กทิฟ (2557) ของเอชบีโอ และ เร็ดวิโดว์ (2556) ของช่องเอบีซี นอกวงการโทรทัศน์เธอได้แสดงในภาพยนตร์อิสระที่ได้รับรางวัลเรื่อง ทิ้งโลกเดิม เติมโลกใหม่ และ ครอบครัวปราชญ์พันธุ์พิลึก รวมถึงเรื่องอื่น ๆ
เอรากอน

สำหรับภาพยนตร์ที่สร้างจากเรื่องนี้ ดูที่ กำเนิดนักรบมังกรกู้แผ่นดิน
| --- | --- |
ภาพปก เอรากอน
ผู้ประพันธ์: คริสโตเฟอร์ เปาลินี
ชื่อเรื่องต้นฉบับ: Eragon
ผู้แปล: สุดจิต ภิญโญยิ่ง
ประเทศ: สหรัฐอเมริกา
ภาษา: อังกฤษ
ชุด: กำเนิดนักรบมังกร
ประเภท: นวนิยายแฟนตาซี
สำนักพิมพ์:  สำนักพิมพ์ Alfred A. Knopf   สำนักพิมพ์แพรวเยาวชน
วันที่พิมพ์:  26 สิงหาคม พ.ศ. 2546
เรื่องถัดไป: เอลเดสต์ 
เอรากอน (อังกฤษ: Eragon) เป็นนวนิยายแฟนตาซี เขียนโดย คริสโตเฟอร์ เปาลินี ตีพิมพ์ครั้งแรกในประเทศสหรัฐอเมริกา เมื่อปี ค.ศ. 2003 เปาลินีเริ่มเขียนเรื่องนี้ตั้งแต่เมื่ออายุได้เพียง 15 ปี และได้พิมพ์เมื่อเขาอายุ 17 ปี
เรื่องย่อ

เอรากอน เด็กหนุ่มกำพร้า ผู้อาศัยอยู่กับลุงในไร่แห่งหนึ่งในดินแดนอาลาเกเซีย 
เขาพบหินสีน้ำเงินรูปทรงประหลาดขณะออกล่าสัตว์ ก่อนที่เขาจะนำหินก้อนนี้
ไปแลกซื้อเสบียงสำหรับฤดูหนาวให้ครอบครัว หินนั้นกลับฟักเป็นมังกรเสียก่อน 
ทั้งๆ ที่ผู้คนต่างเชื่อว่า มังกรได้สูญพันธุ์ไปหมดแล้ว เอรากอนแอบเลี้ยงมังกรไว้
กับตัว และตั้งชื่อให้มันว่า ซาเฟียร่า วันหนึ่งลุงของเขาถูกฆ่าตายด้วยน้ำมือของ
พวกราซัค ที่เข้ามาในเมืองเพื่อค้นหาหินลึกลับ เอรากอนจึงค้นพบว่า เขาเป็น
นักรบมังกรคนสุดท้ายที่เหลืออยู่ และเป็นตัวแปรสำคัญในสงครามระหว่าง
กษัตริย์ผู้ปกครองดินแดนและกลุ่มต่อต้านนามว่าวาร์เดน ที่ประกอบด้วย 
มนุษย์ คนแคระ และเอลฟ์
กษัตริย์กัลบาทอริกซ์ปกครองดินแดนอาลาเกเซียอย่างโหดเหี้ยม ในอดีตอัน
ไกลโพ้น พระองค์เคยเป็นนักรบมังกร ผู้ถูกความชั่วเข้าครอบงำจนถูกขับ
ไล่ออกจากกลุ่ม ภายหลังพระองค์ได้กลับไปแก้แค้นและสังหารพวกนักรบมังกร
จนสิ้น ในตอนนี้ พระองค์ต้องการจะสร้างนักรบมังกรขึ้นมาใหม่เพื่อรับใช้พระองค์ 
ดังนั้นเอรากอนและซาเฟียราจึงจำต้องทิ้งบ้านเกิดของตน เพื่อหนีจากสมุนของ
องค์กษัตริย์ ระหว่างเดินทาง เขาได้เรียนรู้วิชาดาบ เวทมนตร์คาถาและภาษา
โบราณต่างๆ จาก บรอม นักเล่านิทานลึกลับ ผู้ที่โผล่มาช่วยเขาได้ถูกจังหวะ
อย่างเหลือเชื่อ ในท้ายที่สุดแล้ว เอรากอนจะต้องเลือกว่าจะเข้าร่วมกับฝ่ายใด 
และตัดสินใจว่า แท้จริงแล้ว ตำแหน่งหน้าที่ของตนคือสิ่งใดกันแน่...
แหล่งข้อมูลอื่น

Eragon เก็บถาวร 2011-12-29 ที่ เวย์แบ็กแมชชีน at the official website
Eragon at the Inheritance Cycle Wikia
| ด ค กกำเนิดนักรบมังกร โดยคริสโตเฟอร์ เปาลินี |
| --- | --- |
นวนิยาย:  เอรากอน (2002)  เอลเดสต์ (2005)  บริซิงเกอร์ (2008)  อินเฮริแทนซ์ (2011) 
บทประพันธ์ดัดแปลง:  เอรากอน (ภาพยนตร์)  เอรากอน (วิดีโอเกม) 
ตัวละคร:  เอรากอน  ซาเฟียร่า  บรอม  อารีอา  ดูร์ซ่า  เมอร์ทักห์  อาจิฮัด  กัลบาทอริกซ์  แองเจล่า  โรรัน  คาทรีน่า  นาซูอาดา  เออร์กัล  ออโรมิส  รายชื่อตัวละครอื่นๆ
เอลฟ์ประจำบ้าน

เอลฟ์ประจำบ้าน​ (อังกฤษ: House-elves) เป็นสิ่งมีชีวิตในจินตนาการของเจ.เค.โรว์ลิ่ง ปรากฏในนิยายและภาพยนตร์เรื่อง แฮร์รี่ พอตเตอร์ มีลักษณะเป็นภูตวิเศษขนาดเล็กที่สิงอยู่ในบ้านที่มีขนาดใหญ่  ทำหน้าที่คอยดูแลรับใช้คนในตระกูลเวทมนตร์  ซึ่งจะทำหน้าที่นี้ไปจนกว่ามันจะตาย เอลฟ์ประจำบ้านจะภาคภูมิใจในหน้าที่ของตน  และจะไม่ทรยศต่อครอบครัวของตน
ในฮอกวอร์ตมีพวกเอลฟ์อยู่นับร้อย  ทำหน้าที่เติมไฟให้เตาผิง ซักเสื้อผ้า ดูแลตะเกียง จิปาถะ  และยังเป็นพ่อครัวอีกด้วย เอลฟ์ประจำบ้านมีขนาดตัวที่เล็ก  จุดเด่นอยู่ที่หูแหลมคล้ายค้างคาว และตาที่ใหญ่โตมโหฬาร  มันยากที่จะบอกความแตกต่างระหว่างเพศผู้กับเพศเมีย  มีเพียงเสียงที่แตกต่างกันโดยเพศเมียจะมีเสียงแหลมเล็ก เอลฟ์จะไม่ใส่เสื้อผ้าและเห็นว่าการกระทำเช่นนั้นเป็นเรื่องที่น่าอาย  มันห่อหุ้มร่างกายด้วยผ้าขี้ริ้ว ปลอกกาน้ำชา หรือปลอกหมอน  ถ้าเจ้าของให้เสื้อผ้าแก่เอลฟ์ จะเป็นการทำลายความเป็นทาส  และปลดปล่อยมันให้เป็นอิสระ สำหรับเอลฟ์ประจำบ้านโดยทั่วไปแล้ว  สิ่งนี้เป็นเรื่องที่น่าละอายไปตลอดกาล
มีเพียงแต่เอลฟ์ประจำบ้านนามว่า   "ด๊อบบี้"  ซึ่งรับใช้ตระกูลมัลฟอยที่ปรารถนาที่จะเป็นอิสระ ซึ่งแฮร์รี่ก็ได้ช่วยมันโดยหลอกให้ลูเซียส มัลฟอยส่งถุงเท้าให้แก่ด็อบบี้  หลังจากด็อบบี้เป็นอิสระ มันก็ได้มาทำงานที่ฮอกวอร์ตและได้ค่าแรงอีกด้วย ภายหลังด๊อบบี้ถูกฆ่าโดยเบลาทริกซ์ เลชแตรงค์
เอลฟ์ประจำบ้านมีเวทมนตร์ที่ทรงพลังโดยไม่ต้องอาศัยเครื่องมือที่ช่วยในการเพ่งเช่นไม้กายสิทธิ์ หรือคาถาซึ่งเหล่าพ่อมดแม่มดจำเป็นต้องมี โชคไม่ดีที่พวกมันตกเป็นทาส  มันจึงใช้พลังวิเศษเพียงเพื่อทำงานบ้านเท่านั้น เฮอร์ไมโอนี่พยายามปลุกระดมให้พวกมันยืนหยัดด้วยตนเอง  แต่ไม่ประสบความสำเร็จ
เรื่องของเอลฟ์เป็นนิยายปรัมปราที่แพร่หลายในแถบสแกนดิเนเวีย  ซึ่งกล่าวถึงเอลฟ์ว่า  เป็นสิ่งมีชีวิตขนาดเล็กที่อาศัยอยู่ในเทือกเขาและป่าของสแกนดิเนเวีย  เอลฟ์มีอยู่ 2 ประเภท คือ เอลฟ์แห่งแสงสว่างผู้อาศัยอยู่ในอัลเฟอิม และเอลฟ์แห่งความมืดผู้อาศัยอยู่ในสวาร์ธีอิท  ต่อมาเรื่องเอลฟ์กายเป็นตำนานของเยอรมัน ซึ่งเจ.เค. ได้นำมาดัดแปลงสร้างเป็นเอลฟ์ประจำบ้าน
ในตำนานของชาวเยอรมัน เอลฟ์เป็นภูตขนาดเล็กที่มีพลังวิเศษในตนเป็นตัวแทนจิตวิญญาณแห่ง ผืนดิน ทะเล และป่า เอลฟ์ประเภทนี้มีนิสัยรักดนตรี และรักสันติ เอลฟ์บางพวกมีพลังด้านมืดซึ่งคอยกลั่นแกล้งมนุษย์  เช่น ทำให้ฝันร้าย เป็นต้น
เอลวิสอิสแบ็ก!

เอลวิสอิสแบ็ก! (อังกฤษ: Elvis Is Back!) เป็นผลงานอัลบั้มชุดที่ 10 ของเอลวิส เพรสลีย์ ออกโดยค่ายอาร์ซีเอวิกเตอร์ ในระบบเสียงโมโนและสเตอริโอ เมื่อเดือนเมษายน ค.ศ. 1960 โดยได้บันทึกเสียงเมื่อวันที่ 20 มีนาคม และ 3 เมษายน ค.ศ. 1960 ที่อาร์ซีเอสตูดิโอบี ในแนชวิล รัฐเทนเนสซี เป็นอัลบั้มแรกของเพรสลีย์ที่ออกในระบบเสียงสเตอริโอ อัลบั้มติดอันดับ 2 บนชาร์ตท็อปป็อปอัลบั้ม
เอมิเรตส์สเตเดียม

| --- | --- |
แอชเบอร์ตันโกรฟ, บ้านแห่งฟุตบอล, อาร์เซน่อลสเตเดียม (ชื่อที่ยูฟ่าใช้)
UEFA 

ชื่อเดิม: แอชเบอร์ตันโกรฟ
ที่ตั้ง: ลอนดอน
เจ้าของ: อาร์เซนอล
ผู้ดำเนินการ: อาร์เซนอล
ความจุ: 60,355
พื้นผิว: หญ้า, 105 × 68 เมตร (ประมาณ 114 x 71 หลา) 
การก่อสร้าง
เปิดใช้สนาม: กรกฎาคม ค.ศ. 2006
งบประมาณในการก่อสร้าง: 430 ล้านปอนด์
สถาปนิก: HOK Sport
วิศวกรโครงสร้าง: Buro Happold
วิศวกรบริการ: Buro Happold
การใช้งาน
สโมสรฟุตบอลอาร์เซนอล (ค.ศ. 2006–ปัจจุบัน)
เอมิเรตส์สเตเดียม (อังกฤษ: Emirates Stadium) หรือ สนามกีฬาเอมิเรตส์ คือ สนามฟุตบอลที่มีที่ตั้งอยู่ที่แอชเบอร์ตันโกรฟในฮอลโลเวย์ (Holloway) ลอนดอนเหนือ และเป็นสนามเหย้าของสโมสรฟุตบอลอาร์เซนอล ตั้งแต่เปิดใช้งานเมื่อเดือนกรกฎาคม ค.ศ. 2006 สนามแห่งนี้อัฒจรรย์จะเป็นเก้าอี้ทั้งหมด 60,355 ที่นั่ง ซึ่งนับว่าเป็นสนามฟุตบอลที่ใหญ่ที่สุดเป็นอันดับ 2 ของพรีเมียร์ลีกตามหลังเพียงสนามโอลด์แทรฟฟอร์ด และเป็นสนามกีฬาที่ใหญ่เป็นอันดับ 3 ในลอนดอนรองจากสนามเวมบลีย์และสนามทวิกเคนแฮม ในช่วงวางแผนและกำลังก่อสร้างอยู่นั้น เดิมสนามนี้เป็นที่รู้จักในชื่อ แอชเบอร์ตันโกรฟ ก่อนที่จะมีการใช้ชื่อตามข้อตกลงของสายการบินเอมิเรตส์ ผู้สนับสนุนการก่อสร้างสนามนี้ เมื่อเดือนตุลาคม ปี 2004 มูลค่าการก่อสร้างสนามอยู่ที่ 430 ล้านปอนด์
สนาม

สนามแห่งนี้มีอัฒจันทน์ที่มีหลังคารายล้อมทั้ง 4 ทิศ แต่ที่พื้นสนามไม่มีหลังคาคลุม ออกแบบโดยสถาปัตยกรรม HOK Sport ตรวจสอบโครงสร้างทางวิศวกรรมโดยบริษัท Buro Happold ผู้ควบคุมการสร้างคือ เซอร์ โรเบิร์ต แมคอัลไพน์ ตั้งอยู่ในพื้นที่ของเขตอุตสาหกรรมแอชเบอร์ตันโกรฟเดิม ห่างจากสนามไฮบิวรี สนามเดิมของอาร์เซนอลเพียงไม่กี่ร้อยเมตร
อัฒจันทน์ครึ่งบนของสนามจุได้ 26,646 ที่นั่ง และครึ่งล่างจุได้ 24,425 ที่นั่ง ที่นั่งทั้งหมดเป็นแบบมาตรฐาน ในฤดูกาล 2006-07 นั้น ส่วนใหญ่แล้วตั๋วเข้าชมสำหรับผู้ใหญ่จะมีราคาประมาณ 32 ปอนด์ถึง 66 ปอนด์ แต่ตั๋วสำหรับเด็กจะมีราคาเพียง 13 ปอนด์เท่านั้น แต่ในแมตช์สำคัญบางแมตช์ ตั๋วเข้าชมอาจจะมีราคาสูงถึง 46-94 ปอนด์ ตั๋วสำหรับเข้าชมทั้งฤดูกาลมีราคาอยู่ในช่วง 885 ปอนด์ถึง 1,825 ปอนด์
อัฒจันทร์ชั้นกลาง หรือที่รู้จักกันดีในชื่อ "ระดับสโมสร" (Club Level) จะมีราคาสูงและยังมีชั้นบ๊อกซ์รวมอยู่ในอัฒจันทน์ระดับนี้ด้วย สามารถจุผู้ชมประมาณ 7,139 ที่นั่ง ในฤดูกาล 2006-07 ราคาตั๋วของชั้นนี้มีราคาตั้งแต่ 2,500 ปอนด์จนถึง 4,750 ปอนด์ต่อฤดูกาล ซึ่งเจ้าของตั๋วสามารถเข้าชมเกมลีกในบ้านได้ทั้งหมดรวมถึงเกม ยูฟ่าแชมเปียนส์ลีก, เอฟเอคัพ และ คาร์ลิ่งคัพ ที่อาร์เซนอลได้เล่นในบ้านด้วย แต่ตั๋วทุกใบจำหน่ายหมดตั้งแต่เดือนพฤษภาคม ค.ศ. 2006 แล้ว
ถัดจากชั้นนี้ขึ้นไป จะมีชั้นเล็กๆที่เป็นบ๊อกซ์ขนาดความจุ 10, 12 และ 15 ที่นั่งจำนวน 150 บ๊อกซ์ ชั้นนี้จึงสามารถจุผู้ชมได้ทั้งหมด 2,222 คน ราคาของชั้นบ๊อกซ์เริ่มต้นที่ 65,000 ต่อปีรวมภาษีมูลค่าเพิ่มแล้ว สามารถนำตั๋วนี้มาเข้าชมเกมลีกในบ้านและเกมยูฟ่าแชมเปียนส์ลีก เอฟเอคัพ และคาร์ลิ่งคัพที่อาร์เซนอลได้เล่นในบ้านด้วย บริเวณที่ยอดเยี่ยมที่สุดในสนามแห่งนี้สำหรับการชมเกมรู้จักกันดีในชื่อ "ไดมอนด์คลับ" (Diamond Club) จัดไว้สำหรับแขกรับเชิญเท่านั้น มีราคาเพียง 25,000 ปอนด์ต่อที่นั่ง
ผู้ที่มีตั๋วเข้าชมสามารถใช้บริการพื้นที่ส่วนตัวพิเศษ ภัตตาคาร และบาร์ได้อีกด้วย และยังมีสิทธิ์ในการจอดรถในที่จอดรถของสนาม สมาชิกยังมีสิทธิ์ได้ลุ้นไปชมเกมยุโรปด้วยเครื่องบินลำเดียวกับที่นักเตะใช้เดินทาง
เนื่องจากว่าตั๋วเป็นที่ต้องการของแฟนบอลอย่างมากและมีค่าสูงตามราคาค่าครองชีพของแฟนบอลในลอนดอน อาร์เซนอลจึงสามารถสร้างรายได้มหาศาลจากตั๋วเข้าชมชั้นพรีเมียมและชั้นบ๊อกซ์ ซึ่งเป็นตัวเลขที่ใกล้เคียงกับรายได้ที่ได้จากที่นั่งทั้งหมดที่สนามไฮบิวรีเลยทีเดียว
ชื่อของสนาม

วันที่ 5 ตุลาคม ค.ศ. 2004 มีการประกาศว่า สนามแห่งนี้จะใช้ชื่อว่า เอมิเรตส์สเตเดียม เป็นเวลาอย่างน้อย 15 ปี หลังจากที่สโมสรตกลงรับเงินสนับสนุนมูลค่า 100 ล้านปอนด์สำหรับการก่อสร้างสนามจากสายการบินเอมิเรสต์แอร์ไลน์ โดยเงินจำนวนนี้รวมไปถึงการจ่ายเงินค่าโลโก้ของเอมิเรตส์บนเสื้อของอาร์เซนอลเป็นเวลา 8 ปีแล้ว เริ่มตั้งแต่ฤดูกาล 2006-07
สนามแห่งนี้มีชื่อเรียกสั้นๆว่า "ดิเอมิเรตส์" แต่ก็มีแฟนบอลจำนวนหนึ่งนิยมใช้ชื่อเก่าที่เรียกว่า "แอชเบอร์ตัน โกรฟ" หรือแม้แต่ "เดอะโกรฟ" มากกว่า ความรู้สึกแตกต่างระหว่างชื่อที่เรียกอย่างเป็นทางการและอย่างไม่เป็นทางการของสนามแห่งนี้ก็คล้ายๆกับที่มีการเรียกชื่อสนามแห่งเก่าของอาร์เซนอลที่มีชื่อเรียกอย่างเป็นทางการว่า อาร์เซนอลสเตเดียม แต่มักจะได้ยินกันคุ้นหูว่า ไฮบิวรี ที่เรียกกันติดปากในหมู่แฟนบอลของทีม ผู้สื่อข่าว หรือแม้แต่ทางสโมสรเอง
เนื่องจากข้อบังคับของทางยูฟ่าเรื่องผู้สนับสนุนสนาม ในเกมการแข่งขันยูฟ่าแชมเปียนส์ลีก สนามแห่งนี้จะไม่ใช้ชื่ออย่างเป็นทางการว่า เอมิเรตส์สเตเดียม เนื่องจากเอมิเรตส์ไม่ได้เป็นผู้สนับสนุนอย่างเป็นทางการของการแข่งขันแชมเปียนส์ลีก สนามแห่งอื่นก็เช่นกัน อย่างเช่น อลิอานซ์อารีนา ในเมืองมิวนิก ก็ผิดกฎของยูฟ่าเช่นกันและไม่สามารถใช้ชื่อนี้ได้ ยูฟ่าจึงใช้ชื่อสนามแห่งนี้ว่า "อาร์เซนอลสเตเดียม" ซึ่งตรงกับชื่ออย่างเป็นทางการของสนามเดิมที่ไฮบิวรี
แหล่งข้อมูลอื่น

แผนที่และภาพถ่ายทางอากาศของ เอมิเรตส์สเตเดียม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
51°33′18″N 0°06′31″E﻿ / ﻿51.555°N 0.108611°E﻿ / 51.555; 0.108611
| ด ค กสโมสรฟุตบอลอาร์เซนอล |
| --- | --- |
 ผู้จัดการ ทีมชาย  ทีมหญิง  ฤดูกาล ทีมชาย  ทีมหญิง  เจ้าของ  ฤดูกาลปัจจุบัน ทีมชาย  ทีมหญิง 
ทีม:  สโมสรฟุตบอลอาร์เซนอล  สโมสรฟุตบอลหญิงอาร์เซนอล  ชุดเยาวชนและชุดอายุไม่เกิน 23 ปี 
ประวัติ:  ทีมชาติ ค.ศ. 1886–1966  ค.ศ. 1966–ปัจจุบัน  ยุโรป  หญิง  ชุดอายุไม่เกิน 23 ปี  ชุดเยาวชน  พิพิธภัณฑ์ 
สนามเหย้า:  ชาย เมเนอร์กราวด์ (1888–1890 & 1893–1913)  อินวิกตากราวด์ (1890–93)  ไฮบิวรี (1913–2006)  เอมิเรตส์สเตเดียม (2006–ปัจจุบัน)  หญิง แมโดว์พาร์ก (1987–ปัจจุบัน) 
สนามซ้อม:  ลอนดอนโคลนีย์ (ทีมชาย)  ยูซีแอล กราวด์ (ทีมหญิงและทีมเยาวชน) 
เกียรติประวัติ:  ทีมชาติ  ทีมหญิง  ชุดเยาวชน 
ผู้เล่น:  ทีมชาย ลงเล่นมากกว่า 100 นัด  25–99 นัด  1–24 นัด  ทีมหญิง  Academy Graduates  รางวัลผู้เล่นยอดเยี่ยมแห่งฤดูกาล 
คู่ปรับ:  บันทึกในลีกแบ่งตามคู่แข่ง  ดาร์บีลอนดอนเหนือ  การแข่งขันกับสโมสรฟุตบอลเชลซี  การแข่งขันกับสโมสรฟุตบอลแมนเชสเตอร์ยูไนเต็ด 
ซิงเกิล:  "Good Old Arsenal" (1971)  "Shouting for the Gunners" (1993)  "Hot Stuff" (1998)  "Arsenal Number One" / "Our Goal" (2000) 
สื่อ:  อาร์เซนอลทีวี  The Arsenal Stadium Mystery  Fever Pitch 
ผู้สนับสนุน:  กูนเนอรส์  Arsenal Supporters' Trust  AFTV 
บทความที่เกี่ยวข้อง:  ดิอินวินซิเบิลส์  ทิวส์เดย์คลับ  เอมิเรตส์คัพ  สถานีรถไฟใต้ดินอาร์เซนอล  บริษัทอาร์เซนอล  เหตุจราจลในยูฟ่าคัพ นัดชิงชนะเลิศ 2000 
ทีมเยาวชนพันธมิตร:  สโมสรฟุตบอลบาร์เน็ต  Colorado Rapids  Hoang Anh Gia Lai  Richmond Strikers  Wadi Degla Sporting Club 
  หมวดหมู่   คอมมอนส์   โครงการวิกิ 
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน 
โลโก้ของสโมสรอาร์เซนอลกำลังส่องสว่างในยามค่ำคืนที่เอมิเรตส์สเตเดียม